Dieter Voigt blogs
Alle Blogs deur Dieter Voigt blogs Lank laas gesels! Hallo Stellenbosch! Mandela Dag 16 Junie 2011 Komatipoort Opwindende tye! Terug by Pasella! Die jaar is op sy rug! Lawwe tyd! Dis somer! 2010 Swembroek modes Heerlik om gou hier by julle in te loer! Dankie! Hallo julle almal! Draai van die seisoen Oos-Kaap
Lank laas gesels!
09 November 2011 (17:41:07)
Ons het baie lank laas gesels en daar is 'n hele paar opwindende dinge wat die laaste tyd in my lewe gebeur het, so ek deel graag my vreugdes met julle!
Op 15 Oktober het ek en my pragtige vroutjie getrou en dit was eerlikwaar een van die wonderlikste ervarings en mooiste dae wat ek nog beleef het! Ons het ons lyf troukoordineerders gehou en sommer self ingespring met die hulp van n paar kosbare vriende. Julle kan gerus gaan kyk na ons blog by www.dieter-martelize.com. Daarna het ons 'n wonderlike wittebrood gehad. Julle kan ons ervarings en fotos ook volg op ons webtuiste.
Met die tuiskoms na die lekker ontspan het ek alweer op die vliegtuig gespring en Nelspruit toe gevlieg om die bekendstelling van die nuwe Ford Ranger mee te maak. Wow! Wat 'n ervaring! Ek het al so 3 maande gelede 'n foto van die nuwe bakkie in 'n tydskrif gesien en toe al uitgeknip en gese: "Eendag gaan ek met hierdie bakkie ry!" En toe word die droom waar. Dit was 'n wonderlike ervaring! Ek het die ontwerper uit Australie ontmoet, die hoof ingenieur van Engeland en die bemarkingspan van SA.
Terug in die Kaap het ek weer aan die werk gespring en my gewig agter die Pasella-span ingegooi. Ons het gekook en gebou. Ons het in Somerset-Wess waaie gemaak. Dit het sommer die kind in my wakker gemaak. Ek kan nie wag om swaaie vir my kinders te bou nie!
Daarna het ek by ICA gaan Rolkoek bak! Te lekker! Ek eet nog van die troue af elke dag koek, na dese is dit dalk tyd om die koek weg te pak sodat ek kan gereed wees vir die somer. Maar ek kon darem nog n paar stukke van die rolkoek inpak!
Vandag skiet ek vir 'n oorsese klient hier in Kampsbaai. Dis n baie ontspanne atmosfeer en ons kyk uit oor Seepunt. Glad nie sleg nie! Ek het ook 'n draai op die verhoog gemaak as 'n seremoniemeester by Old Mutual. 500 pragtige dames, maar my enetjie by die huis is nou my gunsteling! Ons het geld help insamel vir iemand wat baie siek is met kanker. Ek het opnuut besef hoe groot gawe gesondheid is en dat n mens mooi na jouself en jou geliefdes moet omsien.
Tussen dit als swot ek nogsteeds en geniet die ekstra stimulering sommer baie. Ek oefen ook lekker hard, dis mos tyd vir nuwe doelwitte! Ek wonder net wie die somer hier in die Kaap gekanseleer het, maar ek glo die damme is amper vol en dan gaan ons braai.
Hoop dit gaan goed met julle almal! Laat hoor gerus waarmee julle alles besig is. Wat 'n voor reg om te lewe en soveel seeninge elke dag te ervaar.
Hi mnr dieter ek is nou in graad 7 by laerskool mikro wil net vrae hoe gaan dit
deur jc Macfarlane
15 February 2012 19:36:37